|  |
| --- |
| ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΚΥΠΡΙΑΚΟΥ ΟΡΓΑΝΙΣΜΟΥ ΔΙΑΧΕΙΡΙΣΗΣ ΑΠΟΘΕΜΑΤΩΝ ΠΕΤΡΕΛΑΙΟΕΙΔΩΝ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΣΤΙΣ ΤΡΙΑΝΤΑ ΜΙΑ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ |
|  |
| Προοίμιο.20(Ι) του 2014123(Ι) του 2016133(Ι) του 2016 159(Ι) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε νομικού προσώπου δημοσίου δικαίου και κάθε αναθεωρημένος προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον τρόπο και τη διαδικασία που αναφέρονται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες του Κυπριακού Οργανισμού Διαχείρισης Αποθεμάτων Πετρελαιοειδών για το έτος που λήγει την 31η Δεκεμβρίου 2022 για τις οποίες δεν έχει γίνει πρόβλεψη ή δε θα γίνει τέτοια αργότερα από οποιοδήποτε Νόμο, |
|  |  |
|  |  Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως:  |
|  |  |
| Συνοπτικός τίτλος. | 1 Ο παρών Νόμος θα αναφέρεται ως ο περί Προϋπολογισμού του Κυπριακού Οργανισμού Διαχείρισης Αποθεμάτων Πετρελαιοειδών του 2022 Νόμος του 2022. |
|  |  |
| Έγκριση πληρωμής από το Ταμείο του Κυπριακού Οργανισμού Διαχείρισης Αποθεμάτων Πετρελαιοειδών ποσού ύψους €119.225.857 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Κυπριακού Οργανισμού Διαχείρισης Αποθεμάτων Πετρελαιοειδών ή που θα προϋπολογισθούν αργότερα νόμιμα για τη χρήση αυτή, εγκρίνεται όπως πληρωθεί από το Ταμείο του Κυπριακού Οργανισμού Διαχείρισης Αποθεμάτων Πετρελαιοειδών και χρησιμοποιηθεί για τη χρήση του έτους που λήγει την 31η Δεκεμβρίου 2022 ποσό που δεν υπερβαίνει τα εκατό δεκαεννιά εκατομμύρια, διακόσιες είκοσι πέντε χιλιάδες, οκτακόσια πενήντα επτά ευρώ. |
|  |  |
| Ειδίκευση των ποσών που θα δαπανηθούν. Πρώτος Πίνακας. | 3. Το ποσό που εγκρίνεται δυνάμει των διατάξεων του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στα Δελτία Δαπανών που περιλαμβάνονται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο Κεφάλαιο. Πρώτος Πίνακας. | 4.-(1) Τηρουμένων των διατάξεων της πρώτης επιφύλαξης, εφόσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται, αντίστοιχα, κάτω από κάθε άρθρο στον Πρώτο Πίνακα δεν θα υπερβεί το ολικό ποσό που χορηγείται με τον παρόντα Νόμο, ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα που προκύπτει από οποιοδήποτε άρθρο για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται, με απόφαση του διοικητικού συμβουλίου του Κυπριακού Οργανισμού Διαχείρισης Αποθεμάτων Πετρελαιοειδών και έγκριση του Υπουργού Ενέργειας, Εμπορίου και Βιομηχανίας, να διατεθεί και να δαπανηθεί για την κάλυψη ελλείμματος οποιουδήποτε ποσού που δαπανήθηκε πάνω σε οποιοδήποτε άλλο άρθρο του ίδιου Κεφαλαίου του Πρώτου Πίνακα: |
|  |  |
|  |  Νοείται ότι, οποιαδήποτε εξοικονόμηση πάνω στα άρθρα «Αποδοχές Προσωπικού», «Οδοιπορικά» και «΄Έξοδα Λειτουργίας Γραφείου» του Πρώτου Πίνακα δεν δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε των προαναφερομένων άρθρων ή πάνω σε οποιοδήποτε άλλο άρθρο αλλά ούτε οποιαδήποτε εξοικονόμηση πάνω σε οποιοδήποτε άλλο άρθρο μπορεί να διατεθεί και να δαπανηθεί για την κάλυψη του ελλείμματος οποιουδήποτε ποσού από τα πιο πάνω αναφερόμενα άρθρα: |
|  |  |
|  |  Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. |
|  |  |
|  | (2) Σε περίπτωση που δεν προκύψουν εξοικονομήσεις όπως προβλέπεται στο εδάφιο (1), δύναται, με απόφαση του διοικητικού συμβουλίου του Κυπριακού Οργανισμού Διαχείρισης Αποθεμάτων Πετρελαιοειδών και έγκριση του Υπουργού Ενέργειας, Εμπορίου, και Βιομηχανίας, να μεταφερθούν πιστώσεις από το άρθρο «Μη Προβλεπόμενες Δαπάνες» του Πρώτου Πίνακα και να δαπανηθούν για κάλυψη του ελλείμματος οποιουδήποτε ποσού που έχει δαπανηθεί από οποιοδήποτε άλλο άρθρο των κεφαλαίων του Πρώτου Πίνακα: Νοείται ότι, οποιαδήποτε εξοικονόμηση από παράλειψη εκτέλεσης οποιαδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. |
|  |  |
|  | (3) Μέσα σε ένα μήνα από την έγκριση του Υπουργού Ενέργειας, Εμπορίου, και Βιομηχανίας, σύμφωνα με τις διατάξεις των εδαφίων (1) και (2) , κατατίθεται στη Βουλή των Αντιπροσώπων έκθεση που να δεικνύει τις περιπτώσεις στις οποίες δόθηκε η έγκριση και τις συνθήκες υπό τις οποίες αυτή παραχωρήθηκε. |
|  |  |
|  | (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2) θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
| Λειτουργοί που ασκούν έλεγχο στα κονδύλια. Δεύτερος Πίνακας. Μέρος Α. | 5.Οι λειτουργοί που αναφέρονται στο Μέρος Α του Δεύτερου Πίνακα, ορίζονται ως Λειτουργοί υπεύθυνοι για την άσκηση ελέγχου πάνω στα κονδύλια. |
|  |  |
| Λειτουργοί υπεύθυνοι για την είσπραξη των εσόδων. Δεύτερος Πίνακας.Μέρος Β. | 6. Οι λειτουργοί που αναφέρονται στο Μέρος Β του Δεύτερου Πίνακα, ορίζονται ως λειτουργοί υπεύθυνοι για την είσπραξη των εσόδων. |
|  |  |
| Μείωση κλιμάκων εισδοχής.Παράρτημα Β. | 7.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των δημόσιων θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του οργανισμού θα λαμβάνουν, κατά τα δύο (2) πρώτα έτη της υπηρεσίας ή της απασχόλησης τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται όπως δεικνύονται στον πίνακα του Παραρτήματος Β.(2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς, ο εργοδοτούμενος θα τοποθετείται στην αρχική βαθμίδα της μισθοδοτικής κλίμακας της θέσης όπως αυτή αναφέρεται στο οικείο Σχέδιο Υπηρεσίας ή σε σημείωση στον παρόντα Νόμο:  Νοείται ότι, ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης.(3) Για τους σκοπούς του παρόντος άρθρου ο όρος «θέσεις» περιλαμβάνει μόνιμες θέσεις στον Κυπριακό Οργανισμό Διαχείρισης Αποθεμάτων Πετρελαιοειδών με τις αντίστοιχες κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο: Νοείται ότι, η μείωση των κλιμάκων εισδοχής δεν τυγχάνει εφαρμογής στις περιπτώσεις-(α) υπαλλήλων που κατέχουν μόνιμη θέση, ή οι οποίοι, είτε διοριστήκαν πριν την 1η Ιανουαρίου 2012, είτε διορίστηκαν μετά την 1η Ιανουαρίου 2012 και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και, χωρίς να μεσολαβήσει διακοπή, διορίζονται ή προάγονται σε άλλη θέση ή αποσπώνται για οποιοδήποτε σκοπό, (β) έκτακτου υπαλλήλου ή με σύμβαση προσωπικού, ο οποίος, είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ την ημερομηνία διορισμού και της απασχόλησης σε έκτακτη βάση ή με σύμβαση,(γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στον οργανισμό και είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής. και(δ) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση χωρίς να έχει μεσολαβήσει διακοπή της απασχόλησης, και, είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου για είκοσι τέσσερις (24) μήνες σε μειωμένη κλίμακα εισδοχής πριν διοριστεί στον Κυπριακό Οργανισμό Διαχείρισης Αποθεμάτων Πετρελαιοειδών:  Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στον οργανισμό για σκοπούς συμπλήρωσης των είκοσι τεσσάρων (24) μηνών.(4) Ο Υπουργός Οικονομικών έχει την εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή του παρόντος άρθρου.  |
| Απαγόρευση πλήρωσης κενών θέσεων.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 8.-(1) Ανεξαρτήτως των διατάξεων οποιουδήποτε Νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων Πρώτου Διορισμού, θέσεων Προαγωγής και θέσεων Πρώτου Διορισμού και Προαγωγής που περιλαμβάνονται στον παρόντα Νόμο, οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσης τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου.    |
|  | (2) Ανεξαρτήτως των διατάξεων του εδαφίου (1), είναι δυνατή η έναρξη και/ή η συνέχιση διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα, ώστε να της επιτραπεί η έναρξη και/ή συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμο. |
|  |  |
| Απαγόρευση προσλήψεων για την κάλυψη έκτακτων και εποχιακών αναγκών. | 9.-(1) Ανεξαρτήτως των διατάξεων του παρόντος Νόμου, και οποιουδήποτε άλλου σε ισχύ νόμου ή Κανονισμών εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετων έκτακτων υπαλλήλων, πρόσθετου έκτακτου προσωπικού για εποχιακές ανάγκες ή για την κάλυψη έκτακτων αναγκών. (2) Ανεξαρτήτως των διατάξεων του παρόντος Νόμου, και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτούμενων καθορισμένης διάρκειας και προσώπων για την κάλυψη εκτάκτων αναγκών πάνω σε δεκαπενθήμερη βάση: Νοείται ότι, σε περίπτωση αποχώρησης από την υπηρεσία για οποιοδήποτε λόγο, υπηρετούντος εποχικού προσωπικού, δεν επιτρέπεται η αντικατάσταση του. (3) Ανεξαρτήτως των διατάξεων του παρόντος Νόμου, και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετου ωρομίσθιου προσωπικού και πρόσθετου ωρομίσθιου προσωπικού για κάλυψη εποχιακών ή έκτακτων αναγκών που να υπερβαίνει τον αριθμό του προσωπικού που απασχολήθηκε το 2021:  Νοείται ότι, το επίπεδο απασχόλησης του ωρομίσθιου προσωπικού για ικανοποίηση εποχιακών ή έκτακτων αναγκών καθορισμένης χρονικής διάρκειας, η οποία δεν ξεπερνά τους έξι (6) μήνες, δεν πρέπει να υπερβαίνει τα τρία τέταρτα (3/4) του επιπέδου του προηγούμενου έτους: Νοείται περαιτέρω ότι, οι διατάξεις του παρόντος άρθρου δεν επηρεάζουν με οποιοδήποτε τρόπο την ανανέωση συμβολαίων υπηρετούντων εκτάκτων υπαλλήλων ή προσώπων ή ωρομίσθιου προσωπικού για κάλυψη εποχιακών ή εκτάκτων αναγκών:  Νοείται έτι περαιτέρω ότι, απαγορεύεται η πλήρωση κενών θέσεων ωρομίσθιου προσωπικού εκτός εάν ο Υπουργός Ενέργειας, Εμπορίου και Βιομηχανίας, μετά την υποβολή αιτήματος από την αρμόδια αρχή, εισηγηθεί στον Υπουργό Οικονομικών την εξαίρεση από την απαγόρευση πλήρωσης μόνιμης ωρομίσθιας θέσης και ο Υπουργός Οικονομικών ενημερώσει γραπτώς τον Υπουργό Ενέργειας, Εμπορίου και Βιομηχανίας για την απόφαση του σε σχέση με την εξαίρεση ή μη από την απαγόρευση πλήρωσης της συγκεκριμένης ωρομίσθιας θέσης.(4) Σε περίπτωση που η πρόσληψη και απασχόληση ωρομίσθιου προσωπικού γίνεται κατά παράβαση των διατάξεων οποιουδήποτε Νόμου και/ή οποιαδήποτε διοικητικής πράξης, θεωρείται ότι αυτή δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία καταβάλλονται οι απολαβές για το τοιουτοτρόπως προσληφθέν και απασχοληθέν ωρομίσθιο προσωπικό καθίστανται προσωπικά υπεύθυνοι για κάθε δαπάνη που διενεργήθηκε ή θα διενεργηθεί.  |
| Απαγόρευση παροχής άτοκου δανείου για την αγορά ιδιωτικού μηχανοκίνητου οχήματος. | 10. Προκαταβολή για την αγορά μηχανοκίνητου οχήματος παραχωρείται με βάση καθορισμένα κριτήρια και προϋποθέσεις σε κατηγορίες μόνιμου και ωρομίσθιου προσωπικού που εγκρίνονται κατ΄αξίαν από το Υπουργείο Οικονομικών. |
|  |  |
| Φορολόγηση επιδομάτων. | 11. Ανεξαρτήτως των διατάξεων οποιουδήποτε άλλου Νόμου ή Κανονισμού, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Απαγόρευση απασχόλησης συνταξιούχων προσώπων.97(Ι) του 1997 3(Ι) του 1998 77(Ι) του 1999141(Ι) του 200169(Ι) του 200537(Ι) του 2010 94 (Ι) του 201031(Ι) του 2012  131(Ι) του 2012.73(Ι) του 2016205(Ι) του 2020. | 12. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου σύμφωνα με τις διατάξεις του περί Συντάξεων Νόμου: Νοείται ότι, οι διατάξεις του παρόντος άρθρου δεν εφαρμόζονται αναφορικά με την απασχόληση συνταξιούχων προσώπων-(α) σε πολιτειακό αξίωμα,(β) τα οποία δεν συμπλήρωσαν το εξηκοστό πέμπτο (65o) έτος της ηλικίας τους κατά τον χρόνο έναρξης της απασχόλησης τους,(γ) τα οποία απασχολούνται δυνάμει οποιουδήποτε ειδικού νόμου,(δ) σε περίπτωση που δεν δημιουργείται υπαλληλική σχέση,(ε) των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου.  |

Αρ. Φακ.:23.01.063.018-2022

ΚΠ/ΘΗ

















|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   |   |   |   |   |   |   |   |   |
|   |   |   |   |   |   |   |   |   |
| **ΠΡΩΤΟΣ ΠΙΝΑΚΑΣ** |
| (‘Αρθρα 3 και 4) |
| **ΔΕΛΤΙO ΔΑΠΑΝΩΝ 2022** |
|   |   |   |   |   |   |   |   |   |
| ΛΕΠΤΟΜΕΡΕΙΕΣ ΔΑΠΑΝΩΝ |   |   |   |   |
|   |   |   |   |   |   |   |   |   |
| ΣΗΜΕΙΩΣΕΙΣ |   |   |   |   |
| **ΓΕΝΙΚΑ** |   |   |   |   |
| 1. Οι αριθμοί: |   |   |   |   |   |
| 101–199 | Αποδοχές Προσωπικού |
| 210–212 | Οδοιπορικά |
| 221–228 | Έξοδα Λειτουργίας Γραφείου |
| Αποτελούν υποδιαίρεση των άρθρων 100, 200 και 220 για τις κατηγορίες των δαπανών «Αποδοχές Προσωπικού», «Οδοιπορικά» και «Έξοδα Λειτουργίας Γραφείου» αντίστοιχα. Σύμφωνα με το άρθρο 4 του παρόντος Νόμου υπέρβαση γίνεται μόνο σε περίπτωση υπέρβασης του συνόλου των πιστώσεων που θα εγκριθούν για το καθένα από τα τρία τούτα άρθρα, ανεξάρτητα οποιωνδήποτε υπερβάσεων από τις υποδιαιρέσεις και υποκατηγορίες των άρθρων αυτών. |
|   |   |   |   |   |   |   |   |   |
| **ΑΠΟΔΟΧΕΣ ΠΡΟΣΩΠΙΚΟΥ** |   |   |   |   |
| 1. Οι Αποδοχές Προσωπικού κατά θέση, φαίνονται στα Δελτία Δαπανών του Πίνακα αυτού. |
| 2. Ο αριθμός των θέσεων που φαίνεται στις δύο στήλες με το τίτλο «Θέσεις» δείχνει τον αριθμό του προσωπικού που έχει εγκριθεί. |
| 3. Οι Κλίμακες που αναφέρονται δίπλα από κάθε θέση είναι οι εγκεκριμένες Μισθολογικές Κλίμακες που φαίνονται στο Παράρτημα στο τέλος των Δελτίων Δαπανών του Πίνακα αυτού.  |
| 4. Η προϋπολογιζόμενη πρόνοια για ορισμένες από τις κενές ή/και νέες θέσεις προαγωγής ή πρώτου διορισμού και προαγωγής γίνεται με βάση το αρχικό σημείο της κλίμακας των θέσεων και για τρεις μήνες μόνο και όπως αυτοί τροποποιούνται. |
| 5. Οι μισθοί των αξιωματούχων και εργοδοτουμένων του ευρύτερου δημοσίου τομέα αναπροσαρμόζονται την 1η Ιανουαρίου με βάση το δείκτη της αυτόματης τιμαριθμικής αναπροσαρμογής ως ακολούθως: |
| (α) Καταβολή του 50% του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά το έτος που προηγείται του έτους αναφοράς. |
| (β) Η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις είναι αρνητικός.  |
| **ΕΠΙΔΟΜΑΤΑ ΚΑΙ ΑΛΛΑ ΘΕΜΑΤΑ** |   |   |   |   |
| 1. Παρέχονται Επιδόματα Φιλοξενίας, Οδοιπορικών και Τηλεφώνου στον Γενικό Διευθυντή του ΚΟΔΑΠ (Κλίμακα Α15(ι)) ως ακολούθως: (Ι) Επίδομα Φιλοξενίας ύψους €2.040 το χρόνο. (ΙΙ) Ειδικό κατ’ αποκοπή επίδομα οδοιπορικών ύψους €782(ΙΙΙ) επίδομα τηλεφώνου €595. |
| 2. Οποιαδήποτε πρόσληψη και απασχόληση ωρομίσθιου προσωπικού κατά παράβαση των διατάξεων οποιουδήποτε Νόμου και/ή οποιασδήποτε διοικητικής πράξεως, θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία καταβάλλονται οι απολαβές για το τοιουτοτρόπως προσληφθέν και απασχοληθέν ωρομίσθιο προσωπικό καθίστανται προσωπικά υπεύθυνοι για κάθε δαπάνη που διενεργήθηκε ή θα διενεργηθεί.  |
| 3. Υπερωριακή εργασία:i. Φόρμουλα υπολογισμού: Κάθε μια ώρα υπερωριακής εργασίας υπαλλήλων λογίζεται κατά τις καθημερινές και τα Σάββατα μέχρι τις 1 μ.μ. ως τις 1,2 ώρες και κατά τα Σάββατα μετά τις 1 μ.μ., τις Κυριακές και τις αργίες ως 1,5 ώρες, με εξαίρεση των υπαλλήλων που απασχολούνται με το σύστημα βάρδιας ή με ειδικό ωράριο, όπου κάθε μια ώρα υπερωριακής εργασίας κατά τα Σάββατα μέχρι τα μεσάνυκτα λογίζεται ως 1,2 ώρες. Περαιτέρω, σε καμία περίπτωση η υπερωριακή αποζημίωση κρατικού υπαλλήλου ή ωρομίσθιου προσωπικού δεν υπερβαίνει τη μηνιαία μισθοδοσία του.ii. Η κατ’ αποκοπήν υπερωριακή αποζημίωση των υπαλλήλων και του ωρομίσθιου προσωπικού μειώνεται κατά 20%.iii. Η πρόνοια ότι η υπερωριακή εργασία καθημερινές μεταξύ 07:00 και 17:00 αποζημιώνεται αποκλειστικά σε ελεύθερο χρόνο |
| 4. Τα μηχανοκίνητα οχήματα του Οργανισμού χρησιμοποιούνται σύμφωνα με τα πρόνοιες των περί της Παροχής Ορισμένων Ωφελημάτων σε Καθορισμένους Δικαιούχους του Κρατικού και του Ευρύτερου Δημόσιου Τομέα (Όροι και Διαδικασία) Νόμων του 2014 (3(Ι) του 2014, 85 (Ι) του 2014, και των περί Υπηρεσιακών Οχημάτων του Κρατικού Τομέα και του Ευρύτερου Δημόσιου Τομέα Κανονισμών του 2014 (Κ.Δ.Π. 504/2014). |
| 5. Ανεξαρτήτως των διατάξεων οποιουδήποτε άλλου Νόμου ή Κανονισμών ή Συμφωνίας ή διοικητικών ρυθμίσεων ή πρακτικών που ρυθμίζουν θέματα υπερωριακής αποζημίωσης, στις περιπτώσεις που συγκεκριμένη ανάγκη για υπερωριακή εργασία δύναται λόγω της φύσης και του επιπέδου των καθηκόντων να διεκπεραιωθεί από υπαλλήλους θέσεων με χαμηλότερες μισθοδοτικές κλίμακες και νοουμένου ότι η ανάγκη αυτή δεν μπορεί να καλυφθεί μόνο από τους υπαλλήλους της χαμηλότερης μισθοδοτικής κλίμακας που επιθυμούν να εργαστούν υπερωριακά, πιο ψηλά στην ιεραρχία υπάλληλοι που επιθυμούν να εργαστούν υπερωριακά για το σκοπό αυτό, αποζημιώνονται ανεξαρτήτως της κλίμακας της θέσης τους, με βάση τη μισθοδοτική κλίμακα ή σε περίπτωση συνδυασμένων κλιμάκων, την ψηλότερη κλίμακα των συνδυασμένων κλιμάκων της κατώτερης θέσης: Νοείται ότι, ο καθορισμός της φύσης και του επιπέδου των καθηκόντων που εκτελούνται για σκοπούς υπολογισμού της υπερωριακής αποζημίωσης των ψηλότερα στην ιεραρχία υπαλλήλων γίνεται από τον Γενικό Διευθυντή του Οργανισμού: Νοείται περαιτέρω ότι, σε καμιά περίπτωση υπάλληλος αποζημιώνεται υπερωριακά βάσει κλίμακας που υπερβαίνει τη μισθοδοτική κλίμακα την οποία διανύει. |
| 6. Οποιαδήποτε αναθεώρηση επιδομάτων, με εξαίρεση την αναπροσαρμογή αυτών ως αποτέλεσμα της διακυμάνσεως του τιμαριθμικού δείκτη ή λόγω γενικών αυξήσεων μισθών, ή οποιαδήποτε χορήγηση νέων επιδομάτων, υποβάλλεται στη Βουλή των Αντιπροσώπων για έγκριση, μαζί με την συνεπαγόμενη δαπάνη. |
| 7. Επιδόματα οδοιπορικών των υπαλλήλων και του ωρομίσθιου προσωπικού μειώνονται κατά 15%. |

**ΔΕΛΤΙΟ ΔΑΠΑΝΩΝ**

**ΛΕΙΤΟΥΡΓΟΙ ΠΟΥ ΑΣΚΟΥΝ ΕΛΕΓΧΟ ΠΑΝΩ ΣΤΑ ΚΟΝΔΥΛΙΑ**

**ΔΕΥΤΕΡΟΣ ΠΙΝΑΚΑΣ**

ΜΕΡΟΣ Α

(Άρθρο 5)

**ΛΕΙΤΟΥΡΓΟΙ ΠΟΥ ΑΣΚΟΥΝ ΕΛΕΓΧΟ ΠΑΝΩ ΣΤΑ ΚΟΝΔΥΛΙΑ**

|  |  |  |
| --- | --- | --- |
| ΚΕΦΑΛΑΙΟ | ΑΡΘΡΟ |  |
| ΟΛΑ | ΟΛΑ | Διοικητικό Συμβούλιο |

ΜΕΡΟΣ Β

(Άρθρο 6)

**ΛΕΙΤΟΥΡΓΟΙ ΥΠΕΥΘΥΝΟΙ ΓΙΑ ΤΗΝ ΕΙΣΠΡΑΞΗ ΕΣΟΔΩΝ**

|  |  |  |
| --- | --- | --- |
| ΚΕΦΑΛΑΙΟ | ΑΡΘΡΟ |  |
| ΟΛΑ | ΟΛΑ | Διοικητικό Συμβούλιο |

**ΔΕΛΤΙΟ ΔΑΠΑΝΩΝ 2022**

**ΠΑΡΑΡΤΗΜΑ Α: ΜΙΣΘΟΔΟΤΙΚΕΣ ΚΛΙΜΑΚΕΣ**



**ΠΑΡΑΡΤΗΜΑ Β**

**(Άρθρο 7)**

**ΜΕΙΩΣΗ ΜΙΣΘΟΔΟΤΙΚΩΝ ΚΛΙΜΑΚΩΝ ΕΙΣΔΟΧΗΣ**

|  |  |
| --- | --- |
| **Κλίμακα Θέσης** | **Ετήσιος Βασικός μισθός τα δύο πρώτα έτη υπηρεσίας ή απασχόλησης (€)** |
| Κλ. Α2, Α5 και Α7(ii) | 13.598 |
| Κλ. Α8, A10 και A11 | 22.048 |
| Κλ. A9, A11 και Α12 | 27.368 |
| Κλ. Α9, Α11 και Α12,(Κάτοχοι πανεπιστημιακού διπλώματος και εγγεγραμμένα μέλη στο οικείο Επαγγελματικό Σώμα που σύμφωνα με το οικείο Σχέδιο Υπηρεσίας τοποθετούνται στην αρχική βαθμίδα της Κλ. Α11) | 36.470 |